  Майя Бывальцева Глазкар думаысь депутатъёс муниципал кылдытэтлы тӧроез быръёнъя конкурс ортчытон сярысь пумкылъян кутӥзы. Карлэн пресс-службаез ивортэмъя, выль кивалтӥсь та ар пумозь тодмо луыны кулэ. Карлы тӧроез быръёнъя конкурс 2018-тӥ арын 28-тӥ толсуре Удмурт Элькунлэн тӧроезлэн резиденцияз ортчоз. Вожвылъяськыны мылкыд карисьёсын сётэм ужкагзъёсты эскерыса но асэнызы кенешыса, конкурс ӧри кандидатъёслэн ӧнер быгатонлыкъёссылы, тодонлыкъёссылы дунъет сётоз Игорь Волков, Глазкар думалэн тӧроезВожвылъяськонэ пыриськыны мылкыд карисьёс муниципал кылдытэтэз азинтонъя учкетсэс (концепцизэс) яке Глазкарлэн тӧроез интыын ужан программазэс 26-тӥ толсурозь сётыны кулэ. Ужкагазъёсты 14-25 толсуре Динамо ульчаысь 6 номеро юртлэн 114 номеро висъетаз кутозы. Азьвылгес Кар думаысь депутатъёс муниципалитетлы тӧроез конкурс амалэн быръён сярысь пумкылъян кутӥзы. Нырысетӥ люкетаз кандидатъёс ужкагазъёсссэс сётыны кулэ, соосты 10 адямилэсь конкурс ӧри эскероз. Комиссилэсь вить ёзчизэ Глазкар дума юнматэ, эшшо виться – Удмуртилэн тӧроез. Тӧро луыны мылкыд карисьёслэсь тодонлыкъёссэс но быгатонлыкъёссэс дунъям бере конкурс ӧри ӧжытсэ кык кандидатэз быре. Одӥгзэ соос пӧлысь Думаысь депутатъёс, лушкем куара сётыса, карлы выль кивалтӥсе быръёзы. Пусъём, Глазкарлэн тӧроез табере вить ар ужалоз. Тодэ вайытом, 18-тӥ коньывуонэ Глазкарлэн азьвыл кивалтӥсез Олег Бекмеметьев ужоскетъёсызлэсь куштӥськиз. Сое Ижкарлы кивалтӥсе бырйизы. Али «уйпал шоркарлэн» тӧроезлэсь ужзэ быдэсъя муниципалитетлэн кивалтӥсезлэн воштӥсез Ирина Обухова.  Тегъёс: Политика быръёнъёс Удмуртия Глазкар депутатъёс кивалтӥсьёс  